钦定古今图书集成/明伦汇编/人事典/第104卷 > 《乾元中寓居同谷县作歌七首》前人
## 钦定古今图书集成/明伦汇编/人事典/第104卷 > 《乾元中寓居同谷县作歌七首》前人

《有客》有客字子美，白头乱发垂过耳。岁拾橡栗随狙
公，天寒日暮山谷里。中原无书归不得，手脚冻皱皮
肉死。呜呼一歌兮歌已哀，悲风为我从天来。

其二

长镵长镵白木柄，我生托子以为命。黄精无苗山雪
盛，短衣数挽不掩胫。此时与子空归来，男呻女吟四
壁静。呜呼二歌兮歌始放，闾里为我色惆怅。

其三

《有弟》有弟在远方，三人各瘦何人强。生别展转不相
见，胡尘暗天道路长。东飞驾鹅后鹙鸧，安得送我置
汝傍。呜呼“三歌兮歌三发，汝归何处收兄骨。”

其四

《有妹》有妹在锺离，良人早殁诸孤痴。长淮浪高蛟龙怒，十年不见来何时。扁舟欲往箭满眼，杳杳南国多
旌旗。呜呼四歌兮歌四奏，林猿为我啼清昼。

其五

四“山多风谿水急，寒雨飒飒枯树湿。黄蒿古城云不
开，白狐跳梁黄狐立。我生何为在穷谷，中夜起坐万
感集。呜呼五歌兮歌正长，魂招不来归故乡。”

其六

南有龙兮在山湫，古木巃嵷枝相樛。木叶黄落龙正
蛰，蝮蛇东来水上游。我行怪此安敢出，拔剑欲斩且
复休。呜呼《六歌》兮歌思迟，谿壑为我回春姿。

其七

男儿生不成名身已老，三年饥走荒山道。长安卿相
多少年，富贵应须致身早。山中儒生旧相识，但话宿
昔伤怀抱。呜呼《七歌》兮悄终曲，仰视皇天白日速。